Daily Trading Strategy(บ่าย) – บล.ธนชาต
 Daily Trading Strategy(บ่าย) - บล.ธนชาต
13 ธ.ค. 2559

 Daily Trading Strategy(บ่าย) – บล.ธนชาต
 
“ซื้อ” Laggard play ที่ได้ผลดีจากการปรับขึ้นราคาน้ำมัน อย่าง PTTGC
ดัชนี SET อยู่ที่ 1,524.04 จุด -2.28 จุด -0.15% ปริมาณซื้อขาย 22,515 ลบ.
 
แนวรับ :          1,520 / 1,514          แนวต้าน :          1,530 / 1,545
 
สรุปทิศทางและแนวโน้มตลาด
 ตลาดโดยรวมถูก Profit taking แต่กลุ่มพลังงานยังแข็งแกร่ง: หุ้นกลุ่มพลังงานแข็งแกร่งกว่าตลาดต่อเนื่อง จากราคาน้ำมันที่ปรับสูงขึ้นหลังกลุ่มผู้ผลิตน้ำมันนอกกลุ่ม OPEC ตกลงลดกำลังการผลิตเกือบ 6 แสนบาร์เรล/วัน โดยเราแนะนำ “เก็งกำไร” PTT ที่แม้ราคาหุ้นปรับสูงขึ้นเกินมูลค่าพื้นฐานไปแล้ว แต่มีประเด็นบวกจากการนำ PTTOR เข้ามา listed ในตลาดช่วง 12-15 เดือนข้างหน้า รวมไปถึง “ซื้อ” PTTGC ที่เป็น Laggard plays ในกลุ่มพลังงานที่ได้รับผลดีจากการปรับสูงขึ้นของราคาน้ำมัน โดยราคาน้ำมันดิบ Brent ที่ปรับสูงขึ้นทุกๆ US$5/bbl จากสมมติฐานที่ US$50/bbl เป็น upside ต่อประมาณการกำไร 8-9% ในปี 2016-17
 ซื้อ” PTTGC…Laggard plays ที่ได้ผลดีจากการปรับขึ้นของราคาน้ำมัน: แนะนำ “ซื้อ” PTTGC ด้วยเป้าหมายพื้นฐาน 73 บาท จาก 1) ได้รับผลดีจากการปรับสูงขึ้นของราคาน้ำมัน โดยทุกๆ US$5/bbl ที่สูงกว่าสมมติฐานปี 2017 ที่ US$50/bbl จะเป็น upside ต่อกำไร 8-9% 2) กำลังการผลิต Aromatic เพิ่มขึ้น 170k ตัน/ปี (+8%) และ Phenol เพิ่มขึ้น 405k ตัน/ปี (+120%) ในปี 2016 และ LLDPE 400k ตัน/ปี (+25%) ในปี 2018 จะเป็นปัจจัยหนุนการเติบโตกำไร 35-18% ในปี 2017-18 3) ราคาหุ้น PTTGC ปรับสูงขึ้นไม่มาก (laggard play) เมื่อเทียบกับ PTT และ PTTEP ที่ได้รับผลดีจากการปรับขึ้นของราคาน้ำมัน และ 4) ถ้าพิจารณาทางเทคนิคมีแนวโน้มทดสอบแนวต้านที่ 65.5/67.5 บาท
 
หุ้นที่น่าสนใจทางเทคนิค
 TPCH “ซื้อ” ราคาหุ้นแกว่งตัวขึ้นต่อหลังทะลุแนวกด Downtrend Line พร้อมปริมาณการซื้อขายสูงสนับสนุนต่อเนื่อง สอดคล้องกับเครื่องมือ DI+ และ MACD เป็นบวกชี้ขึ้น มีแนวต้านแรกที่ 18.80 บาท ผ่านได้มีเป้าหมายถัดไปที่ 19.20 บาท
INET “ซื้อ” ราคาหุ้นเริ่มตั้งหลักขึ้นที่แนวเส้นค่าเฉลี่ย 1 เดือน พร้อมปริมาณการซื้อขายเริ่มกลับมาสูงขึ้นหลังพักตัว สอดคล้องกับเครื่องมือ ADX ชี้ขึ้นและเส้นค่าเฉลี่ยทำ Golden Cross มีแนวต้านแรกที่ 4.98 บาท และถัดไปที่ 5.20 บาท
BRR “ซื้อ” ราคาหุ้นดีดตัวขึ้นทดสอบกรอบการพักฐานขาขึ้นรูปแบบ Bullish Flag พร้อมปริมาณการซื้อขายสูงสนับสนุน สอดคล้องกับเส้นค่าเฉลี่ยทำ Golden Cross เป็นจังหวะซื้อเก็งกำไร มีแนวต้านแรกที่ 14.20 บาท และแนวต้านถัดไปที่ 14.60 บาท